Джон Малкович
Джон Гавин Малкович () е американски киноактьор, продуцент и режисьор от хърватски произход, носител на награда „Еми“ и номиниран за „Сателит“, „БАФТА“, две награди „Сатурн“, две награди „Оскар“ и три награди „Златен глобус“. Известни филми с негово участие са „Място в сърцето“, „Империята на Слънцето“, „Опасни връзки“, „Под прицел“, „Желязната маска“, „Развратникът“, „Ерагон“, „Бесни страшни пенсии“ и други.

Биография 
Джон Малкович е роден на 9 декември 1953 г. в Кристофър, Илинойс. В детските си години Малкович е бил пълничък, но до влизането си в гимназията влиза в норма и дори става спортист. Записва се в Илинойския държавен университет с интерес към екологията.

През 1976 става един от основателите на чикагския театър „Степенулф“. Мести се в Ню Йорк през 1983 и се появява в пиесата „True West“. Играе на Бродуей с Дъстин Хофман в „Death of a Salesman“ (1984). За тази роля получава награда Еми, когато пиесата става телевизионен филм. Дебютира в киното с филма „Място в сърцето“ (1984), за който е номиниран за Оскар за най-добра мъжка второстепенна роля. Отново получава номинация за Оскар през 1994 за ролята си във филма „Под прицел“ (1993), отново в същата категория.

През 2000 г. е създаден филмът „Клетниците“, в който той участва в ролята на Жавер – полицейски инспектор и бивш надзирател от каторгата.

Въпреки че играе главната роля в „Да бъдеш Джон Малкович“ по сценарий на Чарли Кауфман, Малкович изиграва лека вариация на себе си, което личи по презимето на героя му („Хорацио“). Дебютира като режисьор с филма „The Dancer Upstairs“ (2002).

Малкович дълги години живее във Франция, но обяви, че преустановява френското си поданство. Той и приятелката му Николете Пейран имат две деца – Амандин и Лоуи.

Актьорът предизвиква спорове във Великобритания през 2002, след като заявява, че има желание да застреля журналиста Робърт Фиск и политика Джордж Галоуей, които са обвинени в симпатизиране на ислямския тероризъм.

На 4 април 2005 Малкович произнася реч в Илинойския държавен университет и получава диплома по театрално изкуство.

Частична филмография

Източници

Външни препратки 
 
 

Американски актьори и актриси
Носители на награда Еми
Американски атеисти
Хървати в САЩ
Илинойсци